Упершыню сёлета ў нас будуць набываць прафесію аператара жывёлагадоўчых комплексаў і механізаваных ферм. Патрэба ў такіх спецыялістах узнікла ў сувязі з шырокім будаўніцтвам жывёлагадоўчых комплексаў, рэканструкцыяй старых фермаў і ўстаноўкай на іх новага абсталявання. Некалькі год назад у нас вучылі на электразваршчыка. Потым быў перапынак. Сёлета зноў вярнуліся да гэтай спецыяльнасці, бо ўзнік дэфіцыт у яе кадрах.